
įsakymu  Nr. AT-371
RAJONO SAVIVALDYBĖS ADMINISTRACIJOS

ARCHITEKTŪROS IR URBANISTIKOS SKYRIAUS

VEIKLOS NUOSTATAI

I. BENDROSIOS NUOSTATOS


1. Rajono savivaldybės administracijos Architektūros ir urbanistikos skyrius yra rajono savivaldybės administracijos struktūrinis padalinys. Skyrių steigia, reorganizuoja, likviduoja rajono savivaldybės taryba įstatymų nustatyta tvarka.


2. Skyrius savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Teritorijų planavimo dokumentais, nustatyta tvarka patvirtintais statybos techniniais reglamentais, rajono savivaldybės tarybos sprendimais, administracijos direktoriaus įsakymais ir šiais nuostatais.


3. Skyrius turi antspaudą su savo pavadinimu.

II. FUNKCIJOS


4. Skyriaus pagrindinės funkcijos yra šios:


4.1. Teritorijų planavimo srityje (vykdant Lietuvos Respublikos Teritorijų planavimo įstatymo nuostatas):


4.1.1. administruoti ir koordinuoti savivaldybės teritorijos ar jos dalių bendrojo plano, detaliųjų planų, specialiojo planavimo dokumentų, rengimą;


4.1.2. nustatyta tvarka išduoti sąlygas teritorijų planavimo dokumentams rengti;


4.1.3. derinti savivaldybės rengiamų teritorijų planavimo dokumentų sprendinius; atstovauti savivaldybės patvirtintiems dokumentams kitų planavimo subjektų rengiamų planavimo dokumentų sprendinių derinimo procese; pateikti tvirtinti teritorijų planavimo dokumentus Tarybai;


4.1.4. dalyvauti rengiant rajono (rajono miestų) teritorijos raidos analizę ir prognozes, programas ir projektus;


4.1.5. organizuoti savivaldybės rengiamų teritorijų planavimo dokumentų svarstymą su visuomene; dalyvauti kitų planavimo subjektų parengtų teritorijų planavimo dokumentų svarstymo su visuomene procese; apibendrinti gyventojų skundus ir pasiūlymus dėl teritorijų planavimo dokumentų projektų ir statybos projektų, rengti medžiagą ir konsultuoti sprendžiant ginčus;


4.1.6. informuoti savivaldybės internetiniame tinklalapyje visuomenę apie pradedamus rengti ir patvirtintus teritorijų planavimo dokumentus;


4.1.7. vesti teritorijų planavimo dokumentų registrą;


4.1.8. teikti pasiūlymus dėl architektūros ir kraštovaizdžio formavimo principų ir realizavimo savivaldybės teritorijoje;


4.1.9. analizuoti inžinierinės infrastruktūros būklę ir plėtrą, koordinuoti specialiųjų planų susisiekimo ir inžinerinei infrastruktūrai plėtoti rengimą ir įgyvendinimą;


4.2. Žemėtvarkos srityje (vykdant Lietuvos Respublikos teritorijų planavimo įstatymo ir žemės įstatymo nuostatas):
                    4.2.1. koordinuoti Žemės sklypų planų, prilyginamų detaliojo teritorijų planavimo dokumentui rengimą, derinimą ir tvirtinimą;
                    4.2.2. rengti planavimo sąlygas žemės sklypų formavimo ir pertvarkymo projektams;
                    4.2.3. rengti planavimo sąlygų sąvadus Kaimo plėtros žemėtvarkos projektams;

4.3. statybos srityje (vykdant Lietuvos Respublikos Statybos įstatymo ir statybos techninių reglamentų nuostatas):

                    4.3.1. nagrinėti ir teikti pritarimus Nacionalinei žemės tarnybai dėl statybų valstybinėje žemėje;
4.3.2. priimti iš statytojo (užsakovo) paraišką architektūriniams reikalavimams nustatyti, parengti savivaldybės kompetencijai priklausančias sąlygas architektūriniams reikalavimams;
4.3.3. priimti iš statytojo prašymą išduoti statybą leidžiantį dokumentą, patikrinti ar projekto sudėtis ir sprendiniai atitinka teisės aktų reikalavimus;
4.3.4. teisės aktų nustatyta tvarka suforminti Statybą leidžiančių dokumentų statybos leidimų išdavimą;
4.3.5. patikrinti ir išduoti rašytinius pritarimus supaprastintiems statybos projektams;
4.3.6. pagal kompetenciją nustatyta tvarka derinti statinio projektą;
4.3.7. derinti reklamos projektus ir nustatyta tvarka išduoti leidimus išorinės reklamos įrengimui;
4.4. tvarkyti savivaldybės lygmens teritorijų planavimo duomenų kadastrą (vykdant Lietuvos Respublikos Vyriausybės 1996-06-19 nutarimą Nr.721 „Dėl Respublikos teritorijų planavimo duomenų banko nuostatų patvirtinimo“):

4.4.1. tvarkyti teritorijų planavimo dokumentų registrą;

4.4.2. tvarkyti teritorijų planavimo dokumentų ir statybos projektų archyvą; tvarkyti visų skyriuje derinamų projektų ir išduodamų sąlygų registrą;

5. Koordinuoti bendrųjų ir specialiųjų planų, finansuojamų iš savivaldybės biudžeto, rengimą ir svarstymą su visuomene.

6.  Nustatyta tvarka gauti inžinerinių tinklų išpildomąsias nuotraukas, tvarkyti jų apskaitą;

7. Disponuoti ir atnaujinti Geoinformacinės sistemos (GIS) duomenų bazę.

        8. Patikėjimo teise vykdyti savivaldybės  turto, kurį sudaro 1:500 - 1:5000 masteliu topografiniai planai, 1:10000 - 50000 mastelio žemėlapiai, georeferencinė duomenų bazė, geodeziniai tinklai, patikėtinio funkcijas.


        9. Savivaldybės  administracijos pavedimu spręsti geodezinės - topografinės medžiagos atnaujinimo, naudojimo, geodezinių tinklų sutankinimo ir apsaugos savivaldybės  teritorijoje klausimus.


        10. Išduoti leidimus, išeities duomenis, esamą medžiagą topografiniams - geodeziniams darbams atlikti. Priimti ir derinti naujai pateiktą medžiagą pagal Geodezijos – kartografijos tarnybos reglamento (GKTR) reikalavimus.

III. TEISĖS IR PAREIGOS


11. Skyriaus specialistai turi teisę:


11.1. savivaldybės teritorijoje nekliudomi apžiūrėti saugomų teritorijų objektus (taip pat ir valstybinius parkus), statomus, griaunamus ir naudojamus statinius, nekilnojamąsias kultūros vertybes, gauti iš statytojų savininkų bei naudotojų duomenis bei dokumentus šiuose nuostatuose numatytoms funkcijoms atlikti;


11.2. teikti Tarybai pasiūlymus dėl savivaldybės teritorijos planavimo ir tvarkymo;


11.3. gauti ir teikti informaciją teritorijų planavimo dokumentams rengti ir duomenų bankui formuoti Teritorijų planavimo įstatymo 23 str. 6 punktu nustatyta tvarka;


11.4. gauti nemokamai informaciją apie inžinerinių tinklų būklę iš tinklus eksploatuojančių tarnybų;


11.5. dalyvauti savivaldybės tarybos posėdžiuose, kuriuose svarstomi su skyriaus darbu susiję klausimai;


11.6. informuoti visuomenę apie skyriaus darbą, apie ruošiamus teritorijų planavimo dokumentų ir statybų projektus;


11.7. dalyvauti valstybinės pastatų ir statinių priėmimo naudoti komisijose ir atstovauti savivaldybės interesams.

IV. VADOVAVIMAS IR STRUKTŪRA

12. Skyriui vadovauja vedėjas, kurį Lietuvos Respublikos valstybės tarnybos įstatymo nustatyta tvarka skiria į pareigas ir atleidžia iš jų rajono savivaldybės administracijos direktorius.

13. Kitus skyriaus darbuotojus skiria ir atleidžia rajono savivaldybės administracijos direktorius Lietuvos Respublikos  valstybės tarnybos įstatymo ir kitų teisės aktų nustatyta tvarka.


14. Skyriaus veiklos nuostatus, etatinę struktūrą tvirtina rajono savivaldybės administracijos direktorius.

V. ATSAKOMYBĖ


15. Skyriaus darbuotojai atsako už veiklos sritis, nurodytas jų pareigybių aprašymuose.

16. Skyriaus veiklos kontrolę vykdo skyriaus vedėjas.
VI. REIKALŲ PERDAVIMAS IR PERĖMIMAS


17. Skyriaus vedėjo atostogų ar nedarbingumo atveju savivaldybės administracijos direktoriaus įsakymu jo pareigos perduodamos pavaduojančiam valstybės tarnautojui.

18. Pavaduojantis skyriaus vedėją – rajono vyriausiąjį architektą asmuo, neturintis vyriausiojo architekto atestato negali pasirašyti Nuolatinės statybos komisijos protokolo ir jai vadovauti.


18. Atleidus skyriaus vedėją iš pareigų, savivaldybės administracijos direktoriaus įsakymu sudaryta komisija įsakyme nurodytu laiku turi perduoti reikalus laikinai einančiam pareigas valstybės tarnautojui arba naujam asmeniui.


19. Reikalų perdavimo ir priėmimo aktą pasirašo reikalus perduodantis ir juos perimantys asmenys. Jei reikalus perduodantis ar juos perimantis asmuo nesutinka su kai kuriais akto punktais, jis tai nurodo raštu, pasirašydamas aktą.


20. Reikalų perdavimo ir priėmimo aktas surašomas dviem egzemplioriais, kurių vienas lieka komisijai, o kitas įteikiamas reikalus perimančiam asmeniui.

_________________________

